Ten spyte van die man op die maan.
Februarie 22, 2011 in Sonder kategorie
Met die intrapslag by die kantoor vanmore het ek die gevoel gekry dat die papiere asemteue tevore alles in die lug was en net-net hulle le gekry het met my aankoms. Ek is seker die lug het nog getril van die beweging. Met die verbyloop sien ek ‘n paar rubberhandskoene le op die wasbak in die klein aptekie. Iets het gebeur.
‘n Week tevore het ‘n man kaalbolyf by die kantoor ingestorm om te kom wegkruip, sy vrou se eksman kort op sy hakke met ‘n oop oukapie in sy hand. Gisteraand het een van die drywers ‘n ryding omgegooi. Vanmore le daar rubberhandskoene op die wasbak. Benouderig hoop en bid ek dat niemand se ledemate erens in ‘n masjien beland het nie.
“Het Mevrou nie die ambulance van voor af gekry nie?”
“Nee, wat het gebeur?”
“Is MB, haar man het hom skoeneveters losgemaak.”
“Hoe bedoel jy?”
“Sodat sy maklik kan kraam. Hulle maak so. Die man moet hom veters losmaak, anders kom die baba swaar uit.”
“Is haar baba klaar gebore?”
“Nee, dit sal seker nou enige tyd wees. Maar haar water het nog nie gebreek nie, maar dit is haar tyd.”
“Nou wat is dit van die skoenveters?”
“Ek het haar man op die radio laat roep van bo af, hy werk mos bo, maar toe het hy klaar gehoor en laat weet hy het hom veters losgemaak, om haar mos nou te help met die geboorte.”
“O” se ek “Is dit hoe dit werk?”
“Ja, ons glo so, en dat jy nie deur drade moet klim as jy swanger is nie want dan draai die nael om die kind se nek. Jy moet omloop. Maar ek het deurgeklim as my ma anderpad kyk, en dit het nooit oor my gekom nie. Maar as dit baie swaar gaan moet hulle iets vir jou bring van die pa af.”
“Enige iets. Soos hom sakdoek of hom hemp of iets dat jy net die ruik kry, dan help dit. Maar hy het mos nou hom skoene losgemaak, sy gaan nie sukkel nie.”
‘n Uur of wat later kom die oproep. Dis ‘n seunbaba. Ons moet die pa laat weet.
Die meisie in die personeelkantoor vertel teetyd vir my dit was amper amper amper ‘n kantoorbaba. Daai man het sy veters so klein bietjie vroeg laat los.
More! More! &rarr
25 antwoorde op Ten spyte van die man op die maan.
wesnwew het gesê op Februarie 22, 2011
Genade ek wens ek het so paar jaar terug geweet van die veters ding…
loudavisi het gesê op Februarie 23, 2011
Eerste keer wat ek daarvan hoor.
TS het gesê op Februarie 23, 2011
eerste keer dat ek van so iets hoor
Maankind2 het gesê op Februarie 23, 2011
Dis ‘n NUWE!
monicahaddad het gesê op Februarie 23, 2011
Ag ek hou van sulke stories….
shlwanjan het gesê op Februarie 23, 2011
HeavyHenry het gesê op Februarie 23, 2011
bloukaap het gesê op Februarie 23, 2011
lisabeth het gesê op Februarie 23, 2011
Jy moet jou smaail kwalifiseer…
Hey Klari… ek het vanoggend eers 2 en 2 bymekaar gesit oor julle vakansie – het nie die link gevolg nie…
Hallo Monica. Hier is ‘n kultuurskat wat opgeteken behoort te word. Die taal alleen is somtyds vir my so ongelooflik, al hoor ek dit elke dag…ek dink altyd ek sal die segoed onthou, maar dit raak saam met ons linkervoete se sokkies en my oorbelle se vlindertjies verlore…weg!
Hmmm…mens sal lank en diep en bitter slim kon skryf oor die man se aandeel in die saak…
Vir my ook! Ek gaan netnou vir jou mail.
:-)…ek wou so graag glimlag!
Ek is al sooo lank hier en ek word nou eers ingelaat in die geheime rituele!
Dis die dat hulle nie so graag slip-ons dra nie…
dinkweer het gesê op Februarie 23, 2011
“Annapad”. Dit is haar naam. Gebore tussen plaas en hospitaal. Hallo Lisa.
HeavyHenry het gesê op Februarie 24, 2011
Dis ‘n vriendelike een.
Janklaas het gesê op Maart 1, 2011
Jy bly en werk op ‘n interesante plek!
lisabeth het gesê op Maart 9, 2011
Solank jy net se “vreemd” nie, want daar sit ‘n eelt daar!
Daar is ‘n hele kultuur wat opgeskryf moet word!
Nei, maar dis oorlat jy nie geweet het vannie vetes nie.
Daar was nogal ‘n Annapad in my keintyd iewers – wonder of dit die oorsprong van haar naam was.
Waar is jy? Ek is min hier, maar jy is glad nie meer hier nie!!
haha…dis ‘n lekker herinnering!